|  |  |
| --- | --- |
| Kulturdepartementet |  |
| Postboks 8030 Dep0030 OSLO |  |
|  | Vår fil: B19-CL09 |
|  | Vårt Arkiv: 402 |
|  | Saksbehandler: Cato Lie |

 Oslo 3. oktober 2019

**Brev vedrørende høring om forskrift om tilskuddsordning til idrettsarrangementer for personer med funksjonsnedsettelse**

Funksjonshemmedes Fellesorganisasjon (FFO) er paraplyorganisasjon for 84 organisasjoner av funksjonshemmede og kronisk syke, med til sammen mer enn 335 000 medlemmer. FFOs overordnede mål er samfunnsmessig likestilling og deltakelse. Rundt 17 prosent av befolkningen har til enhver tid en funksjonshemning eller kronisk sykdom som medfører nedsatt funksjon.

Siden FFO i utgangspunktet støtter forslaget som ligger i høringen om å gi ekstra tilskudd til større idrettsarrangementer som enten er forbeholdt eller tilrettelegger spesielt for mennesker med funksjonsedsettelse, valgte vi i utgangspunktet å ikke svare på høringen.

Imidlertid ble vi kontaktet av Helsedirektoratet, som i sitt høringssvar fokuserte på at friluftsarrangementer også bør omtales og inkluderes i forskriften og regelverket. Friluftsaktiviteter er for mange med funksjonshemning og kronisk sykdom like viktig som idrettsaktiviteter, men mange ekskluderes fra deltakelse i sosiale aktiviteter og friluftsaktiviteter på grunn av manglende tilrettelegging. Vi støtter derfor Helsedirektoratets vurdering.

Med vennlig hilsen

**FUNKSJONSHEMMEDES FELLESORGANISASJON**





Eva Buschmann Lilly Ann Elvestad

Styreleder Generalsekretær